CELEX: 62013TN0542
Language: da
Date: 2013-10-02 00:00:00
Title: Sag T-542/13: Sag anlagt den 2. oktober 2013 — Nederlandene mod Kommissionen

23.11.2013   
            
            
               DA
            
            
               Den Europæiske Unions Tidende
            
            
               C 344/67
            
         Sag anlagt den 2. oktober 2013 — Nederlandene mod Kommissionen
   (Sag T-542/13)
   2013/C 344/123
   Processprog: nederlandsk
   
      Parter
   
   
      Sagsøger: Kongeriget Nederlandene (ved J. Langer og M. Bulterman, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse K(2013) 4474 endelig af 18. juli 2013 om uanvendelighed af visse bestemmelser i Kongeriget Nederlandenes forordning af 8. juni 2012 om gennemførselsbestemmelser vedrørende liberalisering af international jernbanepassagertransport annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1)
            
            
               Første anbringende om, at Kommissionen med urette har støttet den anfægtede afgørelse på artikel 61 i direktiv 2012/34/EU (1). Hvis Kommissionen ikke er indforstået med den måde, hvorpå den nederlandske lovgiver har gennemført direktivet, kan den anvende artikel 258 TEUF.
            
         
               2)
            
            
               Andet anbringende om tilsidesættelse af princippet om retten til forsvar, princippet om beskyttelse af den berettigede forventning og princippet om loyalt samarbejde, idet Kommissionen efter udløbet af projektet »EU Pilot« (2) erklærede nederlandske retsforskrifter for uanvendelige i henhold til artikel 61 i direktiv 2012/34/EU. Ved besvarelsen af Kommissionens spørgsmål inden for rammerne af projektet »EU Pilot« kunne Kongeriget Nederlandene med rimelighed gå ud fra, at Kommissionen udelukkende ville anvende de oplysninger, den blev meddelt, i forbindelse med et (eventuelt) traktatbrudssøgsmål.
            
         
               3)
            
            
               Tredje anbringende om manglende begrundelse og en urigtig fortolkning af direktiv 2012/34/EU, idet Kommissionen har antaget, at kriterierne for afgørelsen af transporttjenestens hovedformål som omhandlet i direktivets artikel 10, stk. 3, ikke forudgående kunne fastlægges, og at det tilkom tilsynsmyndighederne at opstille kriterierne for afgørelsen af den økonomiske ligevægt som omhandlet i direktivets artikel 11, stk. 2.
            
         
      (1)  Europa-Parlamentets og Rådets direktiv 2012/34/EU af 21.11.2012 om oprettelse af et fælles europæisk jernbaneområde (EUT L 343, s. 32).
   
      (2)  Jf. Meddelelse fra Kommissionen »Et resultatorienteret Europa — anvendelse af fællesskabsretten« (KOM(2007) 502 endelig).